Русија Остале вести из Русије 5. април 2020.: Ватерполо: Србија шампион Светске лиге 17. фебруар 2016.: Орбан: Прилив миграната претња Европи 9. мај 2015.: Одржана највећа војна парада на Црвеном тргу 13. април 2015.: Кукан нервозан, не допада му се изјава Едија Раме 16. март 2015.: Путин насмејан после 10-дневног одсуства ...више вести овде Позиција Русије 16. децембар 2011. Москва- (Beta-AFP) - Русија је од 2002. године изгубила 2,3 милиона становника, а узроци демографског пада су повећана смртност и мањи број имиграната, резултати су последњег пописа одржаног 2010. године.

Према резултатима које је објавила руска Агенција за статистику (Ростат), у Русији, где се број становника непрестано смањује од распада Совјетског Савеза 1991. године, данас живи 142,9 милиона становника, за разлику од 2002. године када је пописано укупно 145,17 милиона људи.

„Русија је изгубила 2,3 милиона становника од 2002. године.

То се може објаснити високим степеном смртности становништва, упркос томе што је наталитет повећан", рекао је директор Ростата Александар Суринов, и додао да је узрок демографског пада у Русији и долазак малог броја имиграната.

Он је изразио жаљење зато што многи у Русији имају „негативан однос" према попису на коме је 2010. године 3,6 милиона руских грађана одбило да учествује.

Према речима директора Ростата, велики број људи не жели да одговара на питања постављена у попису, зато што немају поверења у пописиваче, а неки то не желе да учине бесплатно, и заузврат траже „нови стан" или реновирање пута у близини њихових кућа.

„Русија је једина земља у којој учествоавање на попису није обавезно", казао је Суринов, и додао да би до 2020. године, када ће у Русији поново бити организован попис, требало донети закон којим би учешће на попису било обавезно за све.

Како наводи агенција Франс прес, руске власти већ годинама подстичу наталитет како би се зауставио демографски пад у земљи, где је 1991. године живело 148,3 милиона људи, што је скоро пет милиона више него данас.

Циљ руских власти је да до 2025. године у Русији буде 145 милиона становника.

„U Rusiji značajan demografski pad" Новинска агенција Бета, 16. децембар 2011. (српски)